Legal Document

Category: 528

Text:
7. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.2441 της 30 Δεκ. 1955/11 Ιαν. 1956 Περί αναγραφής εν τω προϋπολογισμώ ετησίας πιστώσεως διατιθεμένης δια την οικονομικήν διευκόλυνσιν προς απόδοσιν στέγης εις αποδεδειγμένως στερουμένους τοιαύτης τακτικούς πολιτικούς υπαλλήλους. Λαβόν υπ’ όψιν εισήγησιν του Υπουργού των Οικονομικών αποφασίζει τα κάτωθι: Άρθρ.1.-Επιτρέπεται η εν τω Προϋπολογισμώ αναγραφή ετησίας πιστώσεως διατιθεμένης δια την οικονομικήν διευκόλυνσιν προς απόκτησιν κατοικίας εις αποδεδειγμένως στερουμένους στέγης τακτικούς δημοσίους πολιτικούς υπαλλήλους. Οι όροι, ο τρόπος και άλλαι προϋποθέσεις διαθέσεως της πιστώσεως ταύτης ορίζονται δι’ αποφάσεως του Υπουργού των Οικονομικών. Άρθρ.2-1.Επιτρέπεται η υπό του Δημοσίου αγορά ή ανέγερσις οικημάτων επί οικοπέδων του Δημοσίου ή τοιούτων αγοραζομένων υπ’ αυτού ή επί ομοίων οικοπέδων εγκατάστασις αγοραζομένων υπό του Δημοσίου λυομένων οικημάτων και η διάθεσις πάντων των οικημάτων τούτων εις τους οργανικώς τοποθετημένους εν ταις Επαρχίαις τακτικούς δημοσίους πολιτικούς υπαλλήλους, τους στερουμένους ιδίας στέγης, επί τη καταβολή υπ’ αυτών δικαιώματος χρήσεως, ου το ποσόν, ο χρόνος και ο τρόπος καταβολής του και άλλαι προϋποθέσεις ορίζονται δι’ αποφάσεως του Υπουργού των Οικονομικών. 2.Των αυτών ως άνω οικημάτων επιτρέπεται η υπό του Δημοσίου πώλησις προς τακτικούς δημοσίους υπαλλήλους υπό όρους, τρόπον και άλλας προϋποθέσεις οριζομένας δι’αποφάσεως του Υπουργού των Οικονομικών. Σελ. 528 115-22 Άρθρ.3.-Αι λεπτομέρειαι εφαρμογής της παρούσης καθορισθήσονται δι’ αποφάσεων του αυτού Υπουργού. Εκδόσαν προς τούτο την υπ’ αριθ.2441 παρούσαν πράξιν του κυρωθησομένην νομοθετικώς. 2.Θ.γ.7 Διευκολύνσεις σε Δημοσίους Υπαλλήλους